Ευρωπαϊκή Γεωργία

Η Ευρωπαϊκή Γεωργία – Κίνημα για την Ελευθερία () είναι ένα πολιτικό κόμμα στη Γεωργία. Ιδρύθηκε τον Ιανουάριο του 2017 από εξέχοντα πρώην μέλη του Ηνωμένου Εθνικού Κινήματος, και έχει έδρα στην Τιφλίδα. Πρόεδρος του κόμματος είναι ο Γεωργιανός πολιτικός και διπλωμάτης Νταβίντ Μπακράτζε.

Ιστορία 
Η Ευρωπαϊκή Γεωργία σχηματίστηκε με διάσπαση από το Ενωμένο Εθνικό Κίνημα. Στις κοινοβουλευτικές εκλογές του 2016 το Ενωμένο Εθνικό Κίνημα συγκέντρωσε το 27,11% των ψήφων και τις 27 από τις 150 έδρες του Κοινοβουλίου της Γεωργίας, και ήταν το κυρίαρχο κόμμα της αντιπολίτευσης. Λίγο αργότερα, την 12η Ιανουαρίου 2017, μετά από εσωτερικές αντιπαραθέσεις, μία κοινοβουλευτική ομάδα 21 μελών εγκατέλειψαν το ΕΕΚ και σχημάτισαν το κόμμα Ευρωπαϊκή Γεωργία, στο οποίο πέρασαν οι 19 από τις έδρες του κοινοβουλίου. 

Στο πρώτο συνέδριο του κόμματος, που πραγματοποιήθηκε την 27η Μαΐου, εξελέγη Πρόεδρος του κόμματος ο Νταβίντ Μπακράτζε και Γενικός Γραμματέας ο Γκιόργκι Ουγκουλάβα. Επίσης, εγκρίθηκε η μετονομασία του κόμματος σε Ευρωπαϊκή Γεωργία - Κίνημα για την Ελευθερία.

Παραπομπές 

Πολιτικά κόμματα στη Γεωργία
Φιλελεύθερα-Συντηρητικά κόμματα